Muniellos - Uiquipedia

# Muniellos

### De Uiquipedia

Muniellos ye un sistema de viesques que medra entornu a los montes Muniellos, La Viliella y Valdebois, allugáos metanos del suroccidente del Principáu d'Asturies, ente los conceyos de Cangas del Narcea, Degaña ya Ibias. Los sos 55,4 km2 conviértenla na mayor carbayera d'España y una de les meyores conserváes d'Europa. Nel monte de Muniellos ñaz el ríu Muniellos, afluente del Narcea.

Muniellos declaróse Reserva de la Biosfera pola UNESCO nel 2000, poro, les vesites deben tar autorizáes pela Conseyería de Mediu Ambiente, permitiéndose un máximu de 20 vesitantes per dií, piesllándose a les nueve la sero. Tamién ta dientru'l Parque Natural de les Fuentes del Narcea y del Ibias.

Viesca Muniellos

## [editar] Clima

Presenta un altu gráu d'humedancia, por mor de la so abonda pluviosidá y a les avezáes borrines. N'enviernu, les ñeves y les xeláes son segures de magar Avientu a Febreru. Los branos, davezu, son seles.

## [editar] Flora

Magar que la carbayera acupa la mayor parti Muniellos (sobre tóu da subespecie “albar”), contramás xubimos d'altor alcontramos viesques de fayes fasta los 1.400 m, áu sustitúyense per bedulios. Abayurando la biodiversidá vexetal de la viesca, xorrecen tamién cafresnes, berizos, argañes, artos, y, sobre tóu, miruéndanos, varies especies d'herbáceas, folechos, moflos y alíquenes. Nos sotos y arriegos medren fresnos, ablanales, pliéganos, umeros y salgueres.

## [editar] Fauna

Aves

Les dos aves de mayor afoguín son el gallu montés y el picafayes, magar que tamién tan:

L'abeyerín, el ferrerín, el raullargu, el miruellu, el palombu rullón, el ferre, el taforru, asina como la peñerina, l'aigul, l'aigla cullebrera, el ferlamicu y l'aigla rial. Ente les rapaces nuecherniegues destaquen pela so notable abundancia la carpia, el beque, la tubeca, y la coruxa.

Mamíferos

El bardión y el llobu o ablaidu acupan l'altor de los perpredadores, siendo'l corciu, el gochu xabaz y, delles vegaes, el robezu, les sos preses de cutio. Ente otres especies tamién tan la llóndriga, el raposu, l'oriciu, l'esguil y l'algaire

## [editar] Hestoria

El monte Muniellos foi propiedá de los condes de Toreno. Con parte de la so madera aperiáronse, escontra'l s.XVI, los barcos que tornaron de l'Armada Invencible. So españamientu entamó nel añu 1766, cuando surtió de madera a los astilleros de l’Armada en Ferrol. Sicasí, remató por destinar la so madera pa con otros afoguines, asina como travieses de ferrocarril, posteáos pala minería, etc. Les caberes tronces emportantes acontecieron nos años 1.969 y 1.970, magar que la hestoria conservacioniega de Muniellos entamara yá fai años escontra 1.964, añu nel que foi declaráu Paisaxe Pintorescu. Escontra 1.973, el monte foi mercáu pol estáu al tresuel del I.C.O.N.A, y declaráu Cotu Nacional de Caza. Dende esti intre, col afoguín d’incrementar la doyura faunística natural, afíncase la veda de toda actividad cinexética. En 1.982 el monte Muniellos sométese a un réxime de proteición especial y declaráu Reserva Biolóxica Nacional. En 1.988, enantóse la Reserva, fasta entós 2.695Ha, a la so superficie d'angüañu, cola anexión de los montes de Valdebois (Ibias, 1623Ha) y la Viliella, (Cangas del Narcea,1224Ha)

Retrieved from "http://ast.wikipedia.org../../../m/u/n/Muniellos.html"

Categoría: Espacios naturales d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Español